Mercedes-Benz Group

Даймлер ХК (герм. Daimler AG) нь Штутгарт хотод төвтэй, хөрөнгийн биржэд бүртгэлтэй германы суудлын болон ачааны автомашин үйлдвэрлэдэг аж ахуйн нэгж юм. Тус компанийн хамгийн алдартай марк нь Мерседес-Бенц. Мөн түүнчлэн энэ аж ахуйн нэгж нь санхүүгийн үйлчилгээ үзүүлдэг.

Даймлер ХК нь АНУ-ын Форбес сэтгүүлээс жил бүр гаргадаг Forbes Global 2000 жагсаалтад 29-р байрт (2017 оны мэдээгээр) орсон байна. Энэ аж ахуйн нэгж нь 2018 оны эхээр ойролцоогоор 85,7 тэрбум америк долларын зах зээлийн үнэлгээнд хүрчээ.

 Түүх 
Өнөөгийн Даймлер ХК нь 1998 онд ДаймлерКрайслер ХК гэх нэртэйгээр Даймлер-Бенц болон америкийн Крайслер корпорациуд нэгдсэнээр анх бий болсон юм. Нэрээ 2007 онд Даймлер ХК болгон өөрчилсөн шалтгаан нь Крайслерийн ихэнхийг зарснаас үүдэлтэй юм.

 Өмнөх түүх 
Даймлер ХК-ийн түүх нь 1883 онд Маннхаймд үүсгэн байгуулагдсан хийн хөдөлгүүрийн үйлдвэр болох  Бенц & Ко. үеэс эхлэх ба тус үйлдвэр нь 1926 онд Даймлер-Моторен-Гезеллшафттай нэгдэн Даймлер-Бенц ХК-ийг бий болгожээ. 1883 онд Готтлиб Даймлер халах гуурсан ноцолттой хийн хөдөлгүүр болон хөдөлгүүрийн хурдыг гаргах хавхлагийн удирлагаар тохируулах гэсэн хоёр сэдвийг патентлуулан авсан байна. Энэ хоёр патент нь дэлхий даяар хамгийн эхний хурдан эргэлттэй дотоод шаталтат хөдөлгүүрийн суурь байсан юм. 1886 оны нэгдүгээр сарын 29-нд Карл Фрийдрих Бенц хамгийн анхны автомобиль буюу дотоод шаталтын хөдөлгүүртэй, цахилгаан ноцоолт бүхий гурван дугуйт тээврийн хэрэгслийг зохион бүтээж, патентын эрхийг авав.

1920-иод онд бүх л автомашин үйлдвэрлэгч зөвхөн оршин тогтнохын төлөө тэмцэж байв. Германы Дойче Банк нь Даймлер-Моторен-Гезеллшафт болон түүний өрсөлдөгч Бенц & Ко. компаниудын хооронд жуулчлан нэгдэх санал гаргасан нь биеллээ олж, 1926 оны зургаадугаар сарын 28-нд Даймлер-Бенц Хувьцаат Компани бий болсон юм.

 Үйл ажиллагааны хүрээ 
Тус концерн нь тээврийн хэрэгсэл үйлдвэрлэх бөгөөд түүний гэрээт борлуулагчдаараа болон дэлхий даяарх салбаруудаараа дамжуулан худалдаалдаг. Үүнээс гадна санхүүгийн үйлчилгээ үзүүлэх болон автомашины түрээсийн үйлчилгээний салбарт бас идэвхтэй үйл ажиллагаа явуулдаг.

Хамгийн том бизнесийн салбар нь суудлын автомашины үйлдвэрлэл юм. Харин Даймлер Тракс нь 6 тонноос дээш даацтай ачааны автомашины хамгийн том үйлдвэрлэгч юм. Санхүүгийн чиглэлээр үйл ажиллагаанд санхүүжүүлэх, борлуулалтын үйлчилгээний салбарт санхүүгийн үйлчилгээ үзүүлэх, томоохон үйлдвэрүүдийн авто баазад нь зориулсан менежментийн үйлчилгээ, автомашинтай холбоотой бүх даатгалыг даатгалын компаниудад жуулчлах үйлчилгээ зэрэг орно.

 Эдийн засгийн тоон үзүүлэлт 
Даймлер ХК нь 2015 онд хөрөнгийн биржид бүртгэлтэй концернуудаас европ даяар хамгийн их ашигтай ажилласан концерноор бүртгэгджээ..

 Бизнесийн жил  Эргэлтийнхөрөнгө  Ашиг Ажилчдын тоо(12 сарын 31)ДаймлерКрайслер ХК 1997   € 117,572 тэрбум   € 4,057 тэрбум   425.649 1998   € 131,782 тэрбум   € 4,820 тэрбум   441.502 1999Geschäftsbericht 1999 (PDF)   € 149,985 тэрбум   € 5,746 тэрбум   466.938 2000   € 162,384 тэрбум   € 7,894 тэрбум   416.501 2001 (PDF)   € 150,386 тэрбум   € 0,662 тэрбум   372.470 2002   € 147,368 тэрбум   € 4,718 тэрбум   365.571 2003 (PDF)   € 136,437 тэрбум   € 0,448 тэрбум   362.063 2004   € 142,059 тэрбум   € 2,466 тэрбум   384.723 2005 (PDF)   € 149,776 тэрбум   € 2,846 тэрбум   382.724Даймлер ХК 2006   € 99,222 тэрбум   € 3,783 тэрбум   274.024 2007   € 99,399 тэрбум   € 3,985 тэрбум   272.382 2008Geschäftsbericht 2008 (PDF)   € 95,873 тэрбум   € 1,414 тэрбум   273.216 2009   € 78,924 тэрбум   € −2,644 тэрбум   256.407 2010   € 97,761 тэрбум   € 4,674 тэрбум   260.100 2011 (PDF)   € 106,540 тэрбум   € 6,029 тэрбум   271.370 2012   € 114,297 тэрбум   € 6,830 тэрбум   275.087 2013   € 117,982 тэрбум   € 8,720 тэрбум   274.616 2014 (PDF)   € 129,872 тэрбум   € 7,290 тэрбум   279.972 2015   € 149,467 тэрбум   € 8,711 тэрбум   284.015 2016   € 153,261 тэрбум   € 8,784 тэрбум   282.488 2017 (PDF) auf daimler.com, abgerufen am 2. Februar 2018.   € 164,330 тэрбум   € 10,864 тэрбум   289.321 2018 (PDF) auf daimler.com, abgerufen am 6. Februar 2019.   € 167,362 тэрбум   € 7,582 тэрбум   298.683

 Цахим холбоос 

 Даймлер ХК-ийн албан ёсны цахим хуудас

 Эшлэл 


Ангилал:Хөрөнгийн биржид бүртгэлтэй аж ахуйн нэгж
Ангилал:Хэрэглээний автомашин үйлдвэрлэгч
Ангилал:Автобус үйлдвэрлэгч
Ангилал:Германы автомашин үйлдвэрлэгч
Ангилал:Зэвсэгт хүчний тээврийн хэрэгсэл үйлдвэрлэгч
Ангилал:Штутгартын үйлдвэрлэгч аж ахуйн нэгж
Ангилал:Германы хөрөнгийн индексд бүртгэлтэй аж ахуйн нэгж
Ангилал:Готтлиб Даймлер